作者：无名氏
词牌/韵律：永遇乐

paragraphs: 才过元宵，又经四日，门设弧矢。
信道长庚，当年降瑞，缘是诞生李。
葱葱佳气，今朝重见，洋溢门庭多喜。
这英贤、文章冠世，取青拾芥难比。
那堪绿鬓、朱颜年少，暂试牛刀百里。
迤逦黄堂，平章风月，见说清如水。
彩庭兰玉，森然挺特，捧献椒觞归美。
愿从今、增崇福寿，川流山峙。